ตั้งเเต่พ่อเสีย ผมมีอาการเจ๋บจี๊ดๆที่หน้าเป็นบางครั้ง ซ้ายบ้าง ขวาบ้าง เวลาออกกำลังกายไม่เจ็บ บางครั้งผมเจ็บเเบบพูดตะโกนก็เจ็บ ขยับตัวก็เจ็บ ล่าสุด ผมหันผักอยู่ มีดดันไปตำมีดข้างซ้าย ผมรู้สึกเจ็บนิ้วที่โดนตำ เเละรู้สึกจี๊ดที่อกซ้ายเเล้วเเล้วก็หายไป ผมมีโอกาสเป็นโรคหัวใจไหมครับ ผมอายุ29 ความดันปกติ ไม่มีเบาหวาน
สวัสดีค่ะ อาการเจ็บจี๊ดที่หน้าอกดังกล่าวมา อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยกรณีโรคหัวใจนั้น จะมีหัวใจขาดเลือดที่สัมพันธ์กับการเสียใจหรือได้รับการกระทบกระเทือนทางจิตใจอย่างรุนแรง เช่นการเสียคนที่รักไปได้ แต่เป็นภาวะที่พบได้น้อย แพทย์จะต้องหาสาเหตุอื่นๆที่เป็นไปได้ทั้งหมดก่อนการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหารหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมค่ะ